ai4bharat/Pralekha huggingface dataset:
प्रधानमंत्री कार्यालय
प्रधानमंत्री की ग्रीस के प्रधानमंत्री द्वारा आयोजित बिजनेस लंच में बातचीत
प्रधानमंत्री श्री नरेन्द्र मोदी 25 अगस्त 2023 को एथेंस में ग्रीस के प्रधानमंत्री महामहिम श्री किरियाकोस मित्सोटाकिस द्वारा आयोजित बिजनेस लंच में शामिल हुए।
इस कार्यक्रम में शिपिंग, बुनियादी ढांचे, ऊर्जा सहित विभिन्न क्षेत्रों के प्रमुख भारतीय और ग्रीक सीईओ की भागीदारी हुई।
अपने संबोधन के दौरान, प्रधानमंत्री ने नवीकरणीय ऊर्जा, स्टार्टअप, फार्मा, आईटी, डिजिटल भुगतान तथा बुनियादी ढांचे जैसे क्षेत्रों में भारत की प्रगति और व्यापार को बढ़ावा देने के लिए की गई विभिन्न पहलों पर प्रकाश डाला। उन्होंने भारत और ग्रीस के बीच द्विपक्षीय संबंधों को मजबूत करने तथा आर्थिक सहयोग को बढ़ावा देने में उद्योग जगत की इन अग्रणी हस्तियों द्वारा निभाई गई भूमिका को स्वीकार किया।
प्रधानमंत्री ने व्यापार जगत की अग्रणी हस्तियों को भारत में निवेश के अवसरों का उपयोग करने और भारत की विकास गाथा का हिस्सा बनने के लिए प्रोत्साहित किया।
इस कार्यक्रम में निम्नलिखित सीईओ ने भाग लिया:
|
|
क्र.सं
|
|
कंपनी
|
|
एग्जीक्यूटिव
|
|
1.
|
|
एल्पेन
|
|
श्री थियोडोर ई. ट्राइफॉन, सीओ/सीईओ
|
|
2.
|
|
गेक टेरना ग्रुप
|
|
श्री जॉर्जियोस पेरिस्टिरिस, बीओडी के अध्यक्ष
|
|
3.
|
|
नेप्च्यून्स लाइन्स शिपिंग एंड मैनेजिंग एंटरप्राइजेज एस.ए.
|
|
श्रीमती मेलिना ट्रैवलौ, बीओडी की अध्यक्ष
|
|
4.
|
|
चिपिटा एस.ए.
|
|
श्री स्पाइरोस थियोडोरोपोलोस, संस्थापक
|
|
5.
|
|
यूरोबैंक एस.ए.
|
|
श्री फोकियन करावियास, सीईओ
|
|
6.
|
|
टेमेस एस.ए.
|
|
श्री एकिलिस कॉन्स्टेंटाकोपोलोस, अध्यक्ष एवं सीईओ
|
|
7.
|
|
माइटिलिनियोस समूह
|
|
श्री इवेंजेलोस माइटिलिनोस, अध्यक्ष एवं सीईओ
|
|
8.
|
|
टाइटन सीमेंट समूह
|
|
श्री दिमित्री पापलेक्सोपोलोस, बीओडी के अध्यक्ष
|
|
9.
|
|
इंटास फार्मास्यूटिकल्स
|
|
श्री बिनीश चुडगर, उपाध्यक्ष
|
|
10.
|
|
ईईपीसी
|
|
श्री अरुण गरोडिया, अध्यक्ष
|
|
11.
|
|
एमक्योर फार्मास्यूटिकल्स
|
|
श्री समित मेहता, एमडी एवं सीईओ
|
|
12.
|
|
जीएमआर ग्रुप
|
|
श्री श्रीनिवास बोम्मिडाला, समूह निदेशक
|
|
13.
|
|
आईटीसी
|
|
श्री संजीव पुरी, अध्यक्ष एवं एमडी
|
|
14.
|
|
यूपीएल
|
|
श्री विक्रम श्रॉफ, निदेशक
|
|
15.
|
|
शाही एक्सपोर्ट्स
|
|
श्री हरीश आहूजा, एमडी
सड़क परिवहन एवं राजमार्ग मंत्रालय
श्री नितिन गडकरी ने महाराष्ट्र के नागपुर में दुनिया के सबसे बड़े और अनोखे दिव्यांग पार्क - अनुभूति समावेशी पार्क की आधारशिला रखी
प्रधानमंत्री श्री नरेन्द्र मोदी के समावेशी समाज के निर्माण के विजन को ध्यान में रखते हुए इस पार्क को विकसित किया जा रहा है, यह पार्क सहानुभूति दर्शाने के स्थान पर संवेदना दिखाएगा : श्री नितिन गडकरी
केंद्रीय सड़क परिवहन और राजमार्ग मंत्री श्री नितिन गडकरी ने आज नागपुर, महाराष्ट्र में दुनिया के सबसे बड़े और अनोखे दिव्यांग पार्क - अनुभूति समावेशी पार्क की आधारशिला रखी।
इस अवसर पर उन्होंने कहा कि समावेशी समाज के निर्माण के प्रधानमंत्री श्री नरेन्द्र मोदी के विजन को ध्यान में रखते हुए इस पार्क को विकसित किया जा रहा है। उन्होंने कहा कि सहानुभूति दर्शाने के बजाय यह पार्क संवेदना दिखाएगा, इसलिए इस पार्क का नाम अनुभूति दिव्यांग पार्क रखा गया है।
श्री गडकरी ने कहा कि इस पार्क के माध्यम से न केवल देश में बल्कि पूरी दुनिया में समावेश का संदेश पहुंचेगा। उन्होंने कहा कि इस पार्क में सभी 21 प्रकार की दिव्यांगता के लिए अनुकूलित सुविधाएं होंगी, इसमें स्पर्श और गंध उद्यान, हाइड्रोथेरेपी इकाई, जल चिकित्सा, मानसिक रूप से विक्षिप्त बच्चों के लिए स्वतंत्र कक्ष, मां जैसी सुविधाएं शामिल हैं।
श्री गडकरी ने कहा कि नागपुर शहर देश के सबसे तेजी से बढ़ते शहरों में से एक है। वर्ष 2016 में, केंद्र सरकार ने दिव्यांग व्यक्तियों के अधिकारों के लिए दिव्यांग व्यक्तियों के अधिकार अधिनियम को पारित किया था। उन्होंने कहा कि यह कानून दिव्यांगों को सम्मान के साथ जीने का अधिकार देने के लिए है। इसी के तहत केंद्र सरकार ने पहल करते हुए दक्षिण भारत और मध्य प्रदेश में कुछ दिव्यांग पार्क बनाए हैं, इसी कड़ी में नागपुर के पारदी परिसर में दिव्यांग बच्चों और आम नागरिकों के लिए यह 'अनुभूति समावेशी पार्क' बनाया जा रहा है.
उन्होंने ने कहा कि यह दुनिया का पहला समावेशी दिव्यांग पार्क है। 90 हजार वर्ग फुट क्षेत्र में बन रहे इस पार्क के लिए भारत सरकार के सामाजिक न्याय एवं अधिकारिता मंत्रालय द्वारा लगभग 12 करोड़ रुपये का प्रावधान किया गया है। उन्होंने कहा कि यहां दिव्यांगों के साथ-साथ आम जनता और वरिष्ठ नागरिकों के लिए विभिन्न परियोजनाओं की परिकल्पना की गई है।..एमजी/एएम/आईपीएस/एसएस
(Visitor Counter : 513
विदेश मंत्रालय
मंत्रिमंडल ने एमएचईपी के संबंध में ऋण पुनर्भुगतान की अवधि दो वर्ष बढ़ाने के लिए भारत और भूटान के बीच अनुबंध के अनुच्छेद 3 में संशोधन को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने मांग्डेछू हाइड्रो इलेक्ट्रिक प्रोजेक्ट  के संबंध में ऋण पुनर्भुगतान की अवधि दो वर्ष बढ़ाने के लिए भारत और भूटान के बीच अनुबंध के अनुच्छेद 3 में संशोधन करने की मंजूरी दी है। ऐसा भूटान में इस परियोजना का कार्यान्वयन 15 वर्ष से बढ़ाकर 17 वर्ष करने के लिए किया जा रहा है।
लाभ :
इस प्रस्ताव का उद्देश्य निम्नलिखित को सुनिश्चित करना है -
- भूटान में 720 मेगावाट एमएचईपी से विद्युत आयात के लिए पहले साल की दर सूची 4.12 भारतीय रुपया प्रति यूनिट।
- एमएचईपी से भूटान द्वारा भारत को अधिशेष विद्युत की निश्चित रूप से आपूर्ति।
- भारत-भूटान आर्थिक संबंधों और विशेष रूप से पन-विद्युत सहयोग के क्षेत्र में परस्पर संबंधों और समग्र रूप से भारत-भूटान संबंधों को अधिक मजबूत बनाना।
युवा कार्यक्रम एवं खेल मंत्रालय
खेल मंत्री श्री अनुराग ठाकुर ने विश्व युवा तीरंदाजी चैंपियनशिप के विजेताओं से मुलाकात की और रिकॉर्ड संख्या में पदक जीतने के लिए उन्हें बधाई दी
जमीनी स्तर की प्रतिभाओं को विकसित करने और निखारने के प्रधानमंत्री श्री नरेन्द्र मोदी के दृष्टिकोण के अनुरूप की गई पहल के परिणाम दिख रहे हैं: श्री अनुराग ठाकुर
मुख्य बिंदु:
•टीम इंडिया ने पोलैंड के व्रोक्लॉ में हुई तीरंदाजी प्रतियोगिता में कुल 15 पदक - आठ स्वर्ण, दो रजत और पांच कांस्य, जीते।
केंद्रीय युवा कार्यक्रम और खेल मंत्री श्री अनुराग ठाकुर ने मंगलवार को एक कार्यक्रम के दौरान विश्व युवा तीरंदाजी चैंपियनशिप के विजेताओं के साथ बातचीत की और उन्हें देश को गौरवान्वित करने के लिए बधाई दी। टीम इंडिया ने पोलैंड के व्रोक्लॉ में हुई तीरंदाजी प्रतियोगिता में कुल 15 पदक - आठ स्वर्ण, दो रजत और पांच कांस्य- जीते।
श्री ठाकुर ने देश के जमीनी स्तर के विविध और मौजूदा प्रतिभा भंडार की प्रशंसा की। उन्होंने कहा, “जमीनी स्तर की प्रतिभाओं को विकसित करने और उन्हें निखारनेके उद्देश्य से खेलो इंडिया जैसी योजनाएं तैयार करने की प्रधानमंत्री श्री नरेन्द्र मोदी के दृष्टिकोण के अनुरूप की गई पहल से इस तरह की प्रतियोगिताओं में परिणाम मिल रहे हैं। यह देखकर बहुत अच्छा लगता है कि देश के हमारे कई युवा सभी खेलों में ख्याति प्राप्त कर रहे हैं और यह हम लोगों में भविष्य को लेकर बड़ी उम्मीदें भरता है। मैं सभी युवा तीरंदाजों को बधाई देता हूं और भविष्य की प्रतियोगिताओं के लिए शुभकामनाएं देता हूं। उन्हें सीनियर टीम में जगह बनाने और उच्च प्रदर्शन के स्तर पर प्रतिस्पर्धा करने के लिए हर संभव मदद दी जाएगी। ”
स्वर्ण पदक विजेताओं में कैडेट कंपाउंड महिला टीम, कैडेट कंपाउंड पुरुष टीम, जूनियर रिकर्व पुरुष टीम, कैडेट रिकर्व पुरुष टीम, कैडेट कंपाउंड पुरुष टीम, कैडेट रिकर्व मिश्रित टीम, जूनियर रिकर्व मिश्रित टीम और कोमोलिका बारी शामिल थीं। कोमोलिका बारी ने जूनियर रिकर्व महिला व्यक्तिगत स्पर्धा में स्वर्ण पदक जीता।
व्यक्तिगत और मिश्रित युगल स्पर्धाओं में दो स्वर्ण पदक जीतने वाली कोमोलिका ने 2019 विश्व कैडेट चैंपियनशिप में भी स्वर्ण पदक जीता था। कोमोलिका टारगेट ओलंपिक पोडियम स्कीम  कोर टीम का हिस्सा हैं और वह टाटा अकादमी से निकली खिलाड़ी हैं। वह मार्च 2021 में देहरादून में आयोजित 41वीं एनटीपीसी जूनियर तीरंदाजी राष्ट्रीय चैम्पियनशिप में महिला व्यक्तिगत रिकर्व में राष्ट्रीय चैंपियन बनी थीं।खेलो इंडिया गेम्स के दौरानकोमोलिका की प्रतिभाउभरी और वो खेल इंडिया यूथ गेम्स 2019, 2020 के साथ-साथ पिछले साल आयोजित विश्वविद्यालय खेलों में शीर्ष स्थानों पर रही।
पोलैंड में आयोजित चैंपियनशिप के रजत पदक विजेताओं में कैडेट कंपाउंड व्यक्तिगत स्पर्धामें जीत हासिल करने वाली प्रिया गुर्जर और कंपाउंड जूनियर व्यक्तिगत  स्पर्धा में जीतने वालीसाक्षी चौधरी शामिल थीं। कांस्य पदक विजेताओं में कंपाउंड कैडेट महिला स्पर्धा में जीत हासिल करने वाली परनीत कौर, कंपाउंड जूनियर व्यक्तिगत  स्पर्धा में जीतने वाले ऋषभ यादव, रिकर्व कैडेट व्यक्तिगत  स्पर्धा में जीतने वाली मंजिरी मनोज अलोन और बिशाल चंगमई शामिल थे। मंजरी कैडेट रिकर्व महिला स्पर्धा में जीतने वाली भारतीय टीम में भी शामिल थीं।
इस्पात मंत्रालय
इस्पात मंत्री ने एकीकृत इस्पात संयत्र के कार्य प्रदर्शन में उत्कृष्टता के लिए 25वीं प्रधानमंत्री ट्रॉफी प्रदान की
इस्पात मंत्री चौधरी बीरेन्दर सिंह टाटा स्टील लिमिटेड,जमशेदपुर को प्रधानमंत्री ट्रॉफी प्रदान करते हुए।
वर्ष 2016-2017 के लिए एकीकृत इस्पात संयत्रों के श्रेष्ठ कार्य प्रदर्शन के लिए अन्य पुरस्कारों के साथ 25वीं प्रधानमंत्री ट्रॉफी आज नई दिल्ली में प्रदान की गई। यह पुरस्कार देश में एकीकृत इस्पात संयंत्रों के कार्य प्रदर्शन को मान्यता देते हैं। केंद्रीय इस्पात मंत्री चौधरी बीरेन्दर सिंह ने विजेताओं को पुरस्कार प्रदान किया।
टाटा स्टील लिमिटेड ,जमशेदपुर ने सर्वश्रेष्ठ प्रदर्शन के लिए 2 करोड़ रूपये के नकद पुरस्कार के साथ प्रधानमंत्री की ट्रॉफी जीती। टाटा स्टील ने घरेलू इस्पात उद्योग के लिए 2016-2017 में उत्पादकता, टेक्नो इकोनॉमिक्स, नवाचार तथा अनुसंधान और विकास में नए मानक स्थापित करने में सफलता प्राप्त की। कुछ चुनिंदा क्षेत्र में टाटा स्टील का प्रदर्शन अंतर्राष्ट्रीय मानकों के निकट रहा है। टाटा इस्पात संयंत्र ने उच्च सक्षमता , अनेक आईपीआर तथा उत्पाद विकास के कारण सभी संयंत्रों के बीच रिकॉर्ड श्रेष्ठ वितीय प्रदर्शन किया। दूसरे श्रेष्ठ समग्र प्रदर्शन के लिए इस्पात मंत्री की ट्रॉफी 1 करोड़ रूपये के नकद पुरस्कार के साथ जेएसडब्ल्यू स्टील लिमिटेड, विजयनगर को मिली। जेएसडब्ल्यू, विजयनगर 2016-2017 में अपनी स्थिति में सुधार की और उसे 21 प्रतिशत का लाभ मिला। संयंत्र ने टेक्नो इकोनॉमिक्स दृष्टि से शानदार प्रदर्शन के अतिरिक्त सतत विकास की दिशा में अपना संकल्प व्यक्त किया।
जेएसडब्ल्यू स्टील लिमिटेड, डोलवी को कार्य प्रदर्शन में समग्र सुधार के साथ अधिकतम वृद्धि के लिए 25 लाख रूपये के नकद पुरस्कार के साथ प्रशंसा प्रमाण पत्र मिला। भारतीय इस्पात प्राधिकरण लिमिटेड , राउरकेला को बीओबीएस वैगनों की स्थित सुधारने के समय में कटौती की पहल करने के लिए प्रशंसा प्रमाण पत्र और विषय आधारित पुरस्कार मिला । जिंदल स्टील एण्ड पावर लिमिलेड, रायगढ़ को स्वंय को प्रक्रिया आधारित संगठन में परिवर्तित करके संगठनात्मक ढांचे में बदलाव की पहल के लिए प्रसंशा प्रमाण पत्र और विषय आधारित पुरस्कार मिला।
पुरस्कार विजताओं को बधाई देते हुए चौधरी बीरेन्दर सिंह ने कहा कि प्रदान की गई ट्रॉफी विजेताओं को प्रेरित करेगी और दूसरे संयंत्रों को भी भविष्य में अच्छे प्रदर्शन के लिए प्रेरणा देगी। उन्होंने कहा कि भारतीय इस्पात उद्योग ने पिछले कुछ वर्षों में अनेक चुनौतियों का समाना किया है। उन्होंने पिछले पांच वर्षों में लोक कल्याण के लिए किये गये कार्यों की चर्चा करते हुए कहा कि सरकार ने लोगों की अंकाक्षाओं को पूरा करने के लिए अनेक पहल की है। इन पहलों में सभी गरीब परिवारों को गैस कनेक्शन देने के लिए उज्जवला योजना . सभी को बिजली तथा 2022 तक सब के लिए आवास प्रदान करने की योजना शामिल है।
भारत विश्व में इस्पात का दूसरा सबसे बड़ा उत्पादक हो गया है। इस्पात मंत्री ने इस्पात क्षेत्र में काम कर रहे लोगों की सुरक्षा पर बल देते हुए कहा कि मानव जीवन मूल्यवान है और दुर्घटनाओं को कम करने के लिए हमें अपने सभी संसधानों का इस्तेमाल करना चाहिए उन्होनें बताया कि इस्पात उद्योग में सुरक्षित कार्य स्थिति के लिए इस्पात मंत्रालय में शीघ्र सुरक्षा निदेशालय बनाया जाएगा।
इस्पात सचिव बिनय कुमार ने इस्पात उद्योग से निर्यात बढ़ाने का आग्रह किया। उन्होंने कहा कि इस्पात उद्योग को भविष्य की आवश्यकता पूरी करने के लिए तैयार रहना चाहिए। उन्होने स्पर्धी बने रहने के लिए इस्पात क्षेत्र में और अधिक अनुसंधान और विकास कार्य की आवश्यकता पर बल दिया।
अल्पसंख्यक कार्य मंत्रालय
श्री मुख्तार अब्बास नकवी ने केंद्रीय अल्पसंख्यक कार्य मंत्री का पदभार संभाला
श्री मुख्तार अब्बास नकवी ने आज नई दिल्ली स्थित अंत्योदय भवन में केंद्रीय अल्पसंख्यक कार्य मंत्री का पदभार संभाला। इस अवसर पर अल्पसंख्यक कार्य मंत्रालय में सचिव श्री शैलेश एवं मंत्रालय के अन्य वरिष्ठ अधिकारियों ने केन्द्रीय मंत्री का स्वागत किया।
अल्पसंख्यक कार्य मंत्रालय का कामकाज संभालने के अवसर पर पत्रकारों से बातचीत करते हुए श्री नकवी ने कहा कि आने वाले दिनों में अल्पसंख्यक मंत्रालय की प्राथमिकता "3ई" यथा एजुकेशन, एम्प्लॉयमेंट और एम्पावरमेंट के माध्यम से अल्पसंख्यकों का शैक्षणिक-आर्थिक-सामाजिक सशक्तिकरण रहेगी। विकास की रोशनी को समाज के अंतिम व्यक्ति तक पहुंचाना हमारा लक्ष्य है।
श्री नकवी ने कहा कि मंत्रालय की प्राथमिकता अल्पसंख्यकों को बेहतर शिक्षा मुहैया कराना रहेगी। विशेषकर लड़कियों को गुणवत्तापूर्ण शिक्षा मुहैया कराकर बीच में ही स्कूली शिक्षा छोड़ देने  की दर को कम करने के लिए युद्ध स्तर पर जागरूकता अभियान चलाया जायेगा। इस दिशा में प्रधानमंत्री जन विकास कार्यक्रम के तहत देश भर में अल्पसंख्यक बाहुल्य क्षेत्रों में स्कूल, कॉलेज, आईटीआई, पॉलिटेक्निक, हॉस्टल, सद्भाव मंडप आदि का निर्माण युद्ध स्तर पर किया जायेगा।
श्री नकवी ने कहा कि "हुनर हाट" जैसे कार्यक्रमों के माध्यम से दस्तकारों, शिल्पकारों को मौका-मार्केट, रोजगार एवं रोजगार के अवसर मुहैया कराने के अभियान को और तेज किया जायेगा। आने वाले दिनों में "हुनर हाट" देश भर के प्रमुख स्थानों पर लगाए जायेंगे।
श्री नकवी ने कहा कि प्रधानमंत्री श्री नरेन्द्र मोदी के "सबका साथ, सबका विकास, सबका विश्वास" के संकल्प के तहत अल्पसंख्यक मंत्रालय ने अगले 100 दिनों का रोडमैप तैयार किया है जिसमें अल्पसंख्यकों के शैक्षणिक-सामाजिक-आर्थिक सशक्तिकरण एवं रोजगार व रोजगार के अवसर मुहैया कराने वाले प्रभावी कार्यक्रम शामिल हैं।
श्री नकवी ने कहा कि इसके अलावा देश भर में वक़्फ सम्पत्तियों का 100 प्रतिशत डिजिटिलाइज़ेशन एवं जीपीएस मैपिंग अल्पसंख्यक कार्य मंत्रालय की प्राथमिकता रहेगी।
प्रधानमंत्री कार्यालय
संयुक्त राष्ट्र महासभा के निर्वाचित अध्यक्ष एवं मालदीव के विदेश मंत्री अब्दुल्ला शाहिद ने 23 जुलाई, 2021 को प्रधानमंत्री से भेंट की
संयुक्त राष्ट्र महासभा  के 76वें सत्र के लिए निर्वाचित अध्यक्ष एवं मालदीव के विदेश मंत्री माननीय अब्दुल्ला शाहिद ने आज प्रधानमंत्री श्री नरेन्द्र मोदी से भेंट की।
7 जुलाई, 2021 को न्यूयॉर्क में अपने निर्वाचन के बाद माननीय अब्दुल्ला शाहिद संयुक्त राष्ट्र महासभा के 76वें सत्र के लिए निर्वाचित अध्यक्ष के तौर पर भारत के दौरे पर आए हुए हैं।
प्रधानमंत्री ने इस चुनाव में माननीय अब्दुल्ला शाहिद की शानदार जीत पर उन्हें बधाई दी, और इसके साथ ही यह बात रेखांकित की कि यह विश्व स्तर पर मालदीव की बढ़ती साख को दर्शाता है।
प्रधानमंत्री ने ‘उम्मीदों भरी अध्यक्षता’ के लिए निर्वाचित अध्यक्ष के विजन वक्तव्य पर उनका अभिनंदन किया, और इसके साथ ही उन्हें अपनी अध्यक्षता के दौरान भारत की ओर से पूर्ण समर्थन एवं सहयोग का आश्वासन दिया।
प्रधानमंत्री ने पूरी दुनिया की वर्तमान वास्तविकताओं और विश्व की विशाल अधिकांश आबादी की आकांक्षाओं को प्रतिबिंबित करने के लिए संयुक्त राष्ट्र के विभिन्न संस्थानों सहित बहुपक्षीय प्रणाली में अपेक्षित सुधार करने के महत्व पर विशेष जोर दिया।
प्रधानमंत्री श्री नरेन्द्र मोदी और माननीय अब्दुल्ला शाहिद ने हाल के वर्षों में भारत एवं मालदीव के द्विपक्षीय संबंधों में बड़ी तेजी से हुई वृद्धि पर भी गहन चर्चा की। प्रधानमंत्री ने इस बात पर संतोष व्यक्त किया कि कोविड-19 महामारी से उत्पन्न विभिन्न तरह की बाधाओं के बावजूद द्विपक्षीय परियोजनाओं पर काम काफी तेजी से आगे बढ़ रहा है। उन्होंने भारत की ‘पड़ोसी पहले’ नीति और ‘सागर’ विजन के एक प्रमुख स्तंभ के रूप में मालदीव के विशेष महत्व को रेखांकित किया।
रक्षा मंत्रालय
जी-20 थिंक द इंडियन नेवी क्विज - सेल बियॉन्ड होराइजन
अभ्यास के दो दौर 10 और 11 सितंबर 2023 को आयोजित किए जाएंगे
www.theIndiannavyquiz.in
पंजीकरण विवरण सभी प्रतियोगियों को ईमेल पर भेज दिया गया है
जी-20 सचिवालय, भारतीय नौसेना और नौसेना कल्याण एंड वेलनेस एसोसिएशन  द्वारा संयुक्त रूप से आयोजित जी-20 थिंक कार्यक्रम, हजारों युवा प्रतिभाओं को राष्ट्रीय और अंतर्राष्ट्रीय स्तर पर एक प्रेरणादायक बौद्धिक अनुभव प्रदान करने का वादा करता है। प्रश्नोत्तरी के राष्ट्रीय दौर में 11700 से अधिक विद्यालयों के नौवीं से बारहवीं कक्षा में पढ़ने वाले स्कूली बच्चे भाग लेंगे।
इस बौद्धिक यात्रा को शुरू करने के लिए, अभ्यास के दो दौर आयोजित किए जाएंगे। अभ्यास का पहला दौर 10 सितंबर, 2023 को और दूसरा दौर 11 सितंबर, 2023 को आयोजित होगा। 
अभ्यास के ये दौर चुनौतीपूर्ण एलिमिनेशन राउंड की नींव रखने के लिए डिज़ाइन किए गए हैं, जिससे प्रतिभागियों को आगे की प्रतियोगिता की तैयारी में अपने ज्ञान और कौशल को सुधारने का अवसर मिलता है।
जी-20 थिंक कार्यक्रम की टाईमलाईन इस प्रकार है:-
|
|
क्रम संख्या
|
|
कार्यक्रम का नाम
|
|
दिनांक
|
|

|
|
अभ्यास का दौर
|
|
10 और 11 सितंबर, 2023
|
|

|
|
एलिमिनेशन दौर-1
|
|
12 सितंबर, 2023
|
|

|
|
एलिमिनेशन दौर- 2
|
|
03 अक्टूबर 2023
|
|

|
|
ऑनलाइन क्वार्टर-फाइनल
|
|
10 अक्टूबर 2023
|
|

|
|
राष्ट्रीय सेमीफाइनल @ एनसीपीए, मुंबई
|
|
17 नवंबर 2023
|
|

|
|
राष्ट्रीय फाइनल @ गेट वे ऑफ इंडिया, मुंबई
|
|
18 नवंबर, 2023
|
|

|
|
अंतर्राष्ट्रीय सेमीफाइनल @ जी-20 भवन
|
|
21 नवंबर, 2023
|
|

|
|
अंतर्राष्ट्रीय फाइनल @ इंडिया गेट, नई दिल्ली
|
|
22 नवंबर, 2023
जी-20 थिंक का अंतर्राष्ट्रीय दौर जी-20+9 देशों के प्रतिभाशाली युवा प्रतिभागियों को एक साथ लाएगा, जिसमें प्रत्येक टीम में दो विद्यार्थी होंगे। इस वैश्विक सभा का उद्देश्य साझा ज्ञान और सौहार्द के माध्यम से सभी जी-20 भागीदार देशों के युवा नागरिकों के बीच दोस्ती के बंधन को मजबूत करना है।
विद्यालयों के लिए निर्बाध पंजीकरण को सक्षम और सुविधाजनक बनाने और व्यापक घटना-संबंधित जानकारी प्रदान करने के लिए, जी-20 थिंक के लिए एक समर्पित वेबसाइट [www.theindiannavyquiz.in] तैयार की गई है।
रक्षा मंत्रालय
रक्षामंत्री ने नई दिल्ली में एक उच्चस्तरीय बैठक के दौरान उत्तरी सीमावर्ती इलाके में विभिन्न अवसंरचना परियोजनाओं के निर्माण की प्रगति की समीक्षा की
सभी लंबित परियोजनाओं को उच्च प्राथमिकता देते हुये उनमें तेजी लाई जायेः श्री राजनाथ सिंह
परियोजनाओं को गति देने के लिये सचिवों की समिति का गठन
रक्षामंत्री श्री राजनाथ सिंह ने 14 मार्च, 2023 को नई दिल्ली में एक उच्चस्तरीय समीक्षा-बैठक की अध्यक्षता की। बैठक के दौरान उन्होंने उत्तरी सीमावर्ती इलाके में विभिन्न अवसंरचना परियोजनाओं के निर्माण की प्रगति की समीक्षा की। रक्षामंत्री ने आह्वान किया कि सभी लंबित परियोजनाओं में उच्च प्राथमिकता के साथ तेजी लाई जाये। इस क्रम में उन्होंने कहा कि राष्ट्रीय सुरक्षा के मुद्दों में ‘सम्पूर्ण राष्ट्र’ की सोच को अपनाना चाहिये। लंबित परियोजनाओं को गति देने के लिये, सचिवों की समिति के गठन का निर्णय किया गया, जिसकी बैठकें थोड़े-थोड़े समय पर होती रहेंगी।
बैठक में सड़क परिवहन और राजमार्ग मंत्री श्री नितिन गडकरी, रेल, संचार, इलेक्ट्रॉनिकी एवं सूचना प्रौद्योगिकी मंत्री श्री अश्विनी वैष्णव, विद्युत एवं नवीन और नवीकरणीय ऊर्जा मंत्री श्री आरके सिंह, पर्यावरण, वन एवं जलवायु परिवर्तन मंत्री श्री भूपेंद्र यादव, रक्षा राज्य मंत्री श्री अजय भट्ट, राष्ट्रीय सुरक्षा सलाहकार श्री अजीत डोभाल, अरुणाचल प्रदेश के मुख्यमंत्री श्री पेमा खांडू, उत्तराखंड के मुख्यमंत्री श्री पुष्कर सिंह धामी और लद्दाख के उपराज्यपाल ब्रिगेडियर  बीडी मिश्रा , चीफ ऑफ डिफेंस स्टाफ जनरल अनिल चौहान, वायु सेना प्रमुख एयर चीफ मार्शल वीआर चौधरी, सेना प्रमुख जनरल मनोज पांडे, रक्षा सचिव श्री गिरिधर अरमाने और संबंधित मंत्रालयों के अन्य वरिष्ठ अधिकारियों ने हिस्सा लिया।
सड़क परिवहन एवं राजमार्ग मंत्रालय
स्वचालित परीक्षण स्टेशन के माध्यम से मोटर वाहनों की अनिवार्य फिटनेस के संबंध में अधिसूचना जारी
सड़क परिवहन और राजमार्ग मंत्रालय ने केंद्रीय मोटर वाहन नियम, 1989 के नियम 175 के अनुसार पंजीकृत केवल स्वचालित परीक्षण स्टेशन के माध्यम से मोटर वाहनों की अनिवार्य फिटनेस के संबंध में 5 अप्रैल 2022 को अधिसूचना जारी की है, जो निम्नलिखित है -
I) भारी माल वाहनों / भारी यात्री मोटर वाहनों के लिए 01 अप्रैल, 2023 से प्रभावी, और
II) मध्यम माल वाहनों / मध्यम यात्री मोटर वाहनों और हल्के मोटर वाहनों  के लिए 01 जून, 2024 से प्रभावी।
लिंक देखने के लिए, कृपया यहां क्लिक करें
प्रधानमंत्री कार्यालय
प्रधानमंत्री ने झारखंड के लोगों को राज्य के स्थापना दिवस की बधाई दी
प्रधानमंत्री श्री नरेन्द्र मोदी ने झारखंड के लोगों को राज्य के स्थापना दिवस पर बधाई दी है। उन्होंने राज्य के लिए प्रगति की नई ऊंचाइयों की कामना की।
एक ट्वीट में प्रधानमंत्री ने कहा:
“समस्त झारखंडवासियों को राज्य के स्थापना दिवस की बहुत-बहुत बधाई। मेरी कामना है कि प्राकृतिक संसाधन और जनजातीय कला-संस्कृति से समृद्ध यह प्रदेश प्रगति की ऊंचाइयों को प्राप्त करे।”
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को लगभग 179.14 करोड़ टीके प्रदान किये गए
राज्यों/केंद्र शासित प्रदेशों के पास अभी भी 15.49 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,79,14,49,670
|
|
शेष टीके
|
|
15,49,34,846
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 179.14 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 15.49 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
निर्वाचन आयोग
मतदानयुक्त ईवीएम स्ट्रांगरूम में पूरी तरह सुरक्षित
मीडिया के एक वर्ग में ऐसी शिकायतें आ रही हैं जिनमें कहा गया है कि स्ट्रांगरूम में रखी हुई मतदानयुक्त ईवीएम को कथित रूप से बदलने का प्रयास किया गया है। भारत के निर्वाचन आयुक्त ने स्पष्ट किया है कि ऐसी सभी खबरें और आरोप पूरी तरह झूठे सच्चाई से परे है। मीडिया पर वायरल हो रहे दृश्यों का चुनाव के दौरान इस्तेमाल ईवीएम से कोई लेना-देना नहीं है।
मतदान समाप्त होने के बाद मतदानयुक्त सभी ईवीएम और वीवीपैट को कड़ी सुरक्षा में निर्धारित स्ट्रांगरूम में लाया गया है, जिन्हें उम्मीदवारों और निर्वाचन आयोग के पर्यवेक्षकों की मौजूदगी में दोहरे तालों से सील किया गया है। स्ट्रांगरूम के स्टोरेज और सीलिंग की पूरी प्रक्रिया की वीडियोग्राफी की गई है। मतगणना पूरी होने तक लगातार सीसीटीवी कवरेज की जाएगी। प्रत्येक स्ट्रांगरूम की केन्द्रीय सशस्त्र पुलिस बल  द्वारा 24 घंटे पहरेदारी की जा रही है। साथ ही उम्मीदवार अथवा उनके मनोनीत एजेंट 24 घंटे स्ट्रांगरूम में मौजूद हैं।
मतगणना के दिन उम्मीदवारों/एजेंटों और पर्यवेक्षकों की मौजूदगी में वीडियोग्राफी के साथ स्ट्रांगरूमों को खोला जाएगा। ईवीएम की गणना करने से पहले मतगणना एजेंटों को पतों के टैग, सीलें और ईवीएम की क्रम संख्या दिखाई जाएगी ताकि उनके समक्ष वास्तविक मतदान में इस्तेमाल मशीन की सत्यता और प्रामाणिकता साबित की जा सके।
चुनाव की घोषणा होने के बाद से आयोग के साथ हुई 93 बैठकों में से अनेक में कई मौकों पर राजनीतिक दलों को प्रावधानों और प्रोटोकॉलों की जानकारी दे दी गई थी। सभी मुख्य निर्वाचन अधिकारियों और जिला निर्वाचन अधिकारियों को एक बार फिर सलाह दी गई है कि वे मतगणना के विस्तृत प्रबंधों के बारे में उम्मीदवारों को जानकारी दें।
इस बात की सराहना की जा सकती है कि आयोग द्वारा जारी विस्तृत प्रशासनिक, सुरक्षा ढांचे और कार्यविधि संबंधी दिशानिर्देशों में सीएपीएफ के साथ-साथ 24 घंटे उम्मीदवारों की देखरेख में निर्धारित स्ट्रांगरूम में रखी गई मतदानयुक्त ईवीएम और वीवीपैट को किसी तरह का नुकसान पहुंचाने अथवा उससे किसी प्रकार की छेड़छाड़ पर पूरी तरह से रोक लगा दी गई थी।
मीडिया में इस्तेमाल किए गए क्लिप स्टोरेज अथवा इस्तेमाल नहीं की गई रिजर्व ईवीएम मशीनों को लाने ले जाने से संबंधित है। फिर भी रिजर्व ईवीएम को लाने ले जाने में किसी तरह की कोताही की पूरी तरह जांच की जाएगी और जिम्मेदार अधिकारी के खिलाफ अनुशासनात्मक कार्रवाई की जाएगी। मतगणना पूरी होने तक ईवीएम से जुड़ी किसी भी शिकायत से निपटने के लिए निर्वाचन सदन में एक ईवीएम नियंत्रण कक्ष 011- 23052123 काम करेगा। यह 22 मई, 2019 को सुबह 11 बजे से काम करने लगेगा।